CELEX: 32012D0310(01)
Language: hu
Date: 2012-03-09 00:00:00
Title: A Bizottság határozata ( 2012. március 9. ) a Halászati Tudományos, Műszaki és Gazdasági Bizottság három új tagjának kinevezéséről

10.3.2012   
            
            
               HU
            
            
               Az Európai Unió Hivatalos Lapja
            
            
               C 72/26
            
         A BIZOTTSÁG HATÁROZATA
   (2012. március 9.)
   a Halászati Tudományos, Műszaki és Gazdasági Bizottság három új tagjának kinevezéséről
   2012/C 72/06
   AZ EURÓPAI BIZOTTSÁG,
   tekintettel a halászati tudományos, műszaki és gazdasági bizottság létrehozásáról szóló, 2005. augusztus 26-i 2005/629/EK bizottsági határozatra (1),
   mivel:
   
               (1)
            
            
               A Halászati Tudományos, Műszaki és Gazdasági Bizottság 2010. október 27-i bizottsági határozattal (2) kinevezett tagjainak a hivatali ideje 2013. október 31-én lejár.
            
         
               (2)
            
            
               Az említett bizottság két tagjának mandátuma megszűnik, mivel 2010 októberében, illetve 2011 januárjában lemondtak hivatalukról.
            
         
               (3)
            
            
               A közös halászati politika végrehajtását segítő tudományos szakvélemények iránti igény egyre fokozódik.
            
         
               (4)
            
            
               A hivatali idő hátralévő részére indokolt a 2005/629/EK határozat 4. cikkével összhangban új tagokat kinevezni,
            
         A KÖVETKEZŐKÉPPEN HATÁROZOTT:
   1. cikk
   A Halászati Tudományos, Műszaki és Gazdasági Bizottság következő tagjainak hivatali megbízása megszűnik:
   
                
            
            
               Antonio DI NATALE,
            
         
                
            
            
               Andrés URIARTE.
            
         2. cikk
   A Bizottság a Halászati Tudományos, Műszaki és Gazdasági Bizottságba az alábbi új tagokat nevezi ki:
   
                
            
            
               Edmund John SIMMONDS,
            
         
                
            
            
               Guiseppe SCARCELLA,
            
         
                
            
            
               Jenny NORD.
            
         3. cikk
   Hivatali idejük 2013. október 31-én jár le.
   4. cikk
   A tengerügyi és halászati főigazgató felkérést kap arra, hogy az új tagok kinevezéséről tájékoztassa az érintett személyeket.
   5. cikk
   A bizottság új tagjainak nevét közzé kell tenni az Európai Unió Hivatalos Lapjában.
   
      Kelt Brüsszelben, 2012. március 9-én.
      
         
            a Bizottság részéről
         
         Maria DAMANAKI
         
            a Bizottság tagja
         
      
   
   
      (1)  HL L 225., 2005.8.31., 18. o.
   
      (2)  HL C 292., 2010.10.28., 3. o.